CELEX: 32020D0290
Language: hr
Date: 2020-02-28 00:00:00
Title: Provedbena odluka Komisije (EU) 2020/290 оd 28. veljače 2020. o završetku djelomične privremene revizije kompenzacijske pristojbe koja se primjenjuje na uvoz cijevi od duktilnog lijevanog željeza podrijetlom iz Indije bez izmjene mjera na snazi

2.3.2020   
               
               
                  HR
               
               
                  Službeni list Europske unije
               
               
                  L 61/6
               
            
         PROVEDBENA ODLUKA KOMISIJE (EU) 2020/290
         оd 28. veljače 2020.
         o završetku djelomične privremene revizije kompenzacijske pristojbe koja se primjenjuje na uvoz cijevi od duktilnog lijevanog željeza podrijetlom iz Indije bez izmjene mjera na snazi
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2016/1037 Europskog parlamenta i Vijeća od 8. lipnja 2016. o zaštiti od subvencioniranog uvoza iz zemalja koje nisu članice Europske unije (1), a posebno njezin članak 14. stavak 1.,
         nakon obavješćivanja država članica,
         budući da:
         1.   POSTUPAK
         
         1.1.   Mjere na snazi
         
         
                     (1)
                  
                  
                     Provedbenom uredbom (EU) 2016/387 (2) („izvorna uredba”) Europska komisija („Komisija”) uvela je konačnu kompenzacijsku pristojbu na uvoz cijevi od duktilnog lijevanog željeza (poznato i kao sferoidno grafitno lijevano željezo) podrijetlom iz Indije („proizvod iz postupka revizije”).
                  
               
                     (2)
                  
                  
                     Proizvod iz postupka revizije podliježe i konačnoj antidampinškoj pristojbi uvedenoj Provedbenom uredbom Komisije (EU) 2016/388 (3) na uvoz cijevi od duktilnog lijevanog željeza (poznato i kao sferoidno grafitno lijevano željezo) podrijetlom iz Indije, kako je izmijenjena Provedbenom uredbom (EU) 2016/1369 (4).
                  
               1.2.   Zahtjev za reviziju
         
         
                     (3)
                  
                  
                     Komisija je 24. srpnja 2018. primila zahtjev za djelomičnu privremenu reviziju kompenzacijske pristojbe na snazi u skladu s člankom 19. Uredbe (EU) 2016/1037 („osnovna uredba”) koji je podnio proizvođač izvoznik Electrosteel Castings Limited („ECL”).
                  
               
                     (4)
                  
                  
                     U početnom ispitnom postupku Komisija je za ECL utvrdila kompenzacijsku pristojbu od 9,0 %.
                  
               1.3.   Pokretanje djelomične privremene revizije
         
         
                     (5)
                  
                  
                     Komisija je odlučila pokrenuti djelomičnu privremenu reviziju u skladu s člankom 19. osnovne uredbe, ograničenu na ispitivanje subvencioniranja društva ECL i njegovih povezanih društava u Indiji. Komisija je 4. prosinca 2018. objavila obavijest o pokretanju postupka u Službenom listu Europske unije („obavijest o pokretanju postupka”) (5).
                  
               
                     (6)
                  
                  
                     Razdoblje ispitnog postupka revizije trajalo je od 1. travnja 2017. do 31. ožujka 2018.
                  
               1.4.   Zainteresirane strane
         
         
                     (7)
                  
                  
                     U obavijesti o pokretanju postupka Komisija je pozvala zainteresirane strane da iznesu svoja stajališta. Osim toga, Komisija je o reviziji posebno obavijestila tijela predmetne zemlje i pozvala ih na sudjelovanje.
                  
               
                     (8)
                  
                  
                     Zainteresirane strane imale su priliku pismeno iznijeti stajališta i zatražiti saslušanje pred Komisijom i/ili službenikom za saslušanje u trgovinskim postupcima.
                  
               
                     (9)
                  
                  
                     Komisija je održala dva saslušanja s predstavnicima ECL-a, i to 26. travnja 2019. i 8. studenoga 2019. Osim toga, Komisija je održala dva zajednička saslušanja na zahtjev društava Hydro-Mat (Belgija), Vodoskok (Hrvatska), Rekalde (Španjolska), Aquatubo (Španjolska), Duna Armatura (Rumunjska), G.M. Tecnorappresentanze (Italija), Termocentro (Italija) i WAPPTech Environmental Technology (Mađarska).
                  
               2.   POVLAČENJE ZAHTJEVA
         
         
                     (10)
                  
                  
                     Elektroničkom poštom od 27. rujna 2019. ECL je obavijestio Komisiju o povlačenju svojeg zahtjeva za privremenu reviziju.
                  
               
                     (11)
                  
                  
                     Na temelju članka 14. stavka 1. osnovne uredbe postupak se može završiti ako se pritužba povuče, osim ako je takav završetak protivan interesu Unije.
                  
               
                     (12)
                  
                  
                     Ispitnim postupkom nisu otkriveni nikakvi razlozi zbog kojih bi završetak postupka bio protivan interesu Unije.
                  
               3.   ZAKLJUČAK
         
         
                     (13)
                  
                  
                     Komisija smatra da bi postupak djelomične privremene revizije trebalo završiti bez službene odluke u vezi s bilo kakvim bitnim trajnim promjenama i praksom subvencioniranja društva ECL.
                  
               
                     (14)
                  
                  
                     Komisija je zaključila da bi djelomičnu privremenu reviziju ograničenu na ispitivanje subvencioniranja u odnosu na društvo ECL trebalo završiti bez izmjene mjera na snazi.
                  
               4.   OBJAVA
         
         
                     (15)
                  
                  
                     Sve zainteresirane strane obaviještene su o bitnim činjenicama i razmatranjima koji su doveli do navedenih zaključaka te im je dano razdoblje za podnošenje primjedbi nakon objave. Primljeni podnesak nije mogao izmijeniti zaključak.
                  
               
                     (16)
                  
                  
                     Ova je Odluka u skladu s mišljenjem Odbora osnovanog u skladu s člankom 25. stavkom 1. osnovne uredbe,
                  
               DONIJELA JE OVU ODLUKU:
         
            Članak 1.
            Završava se djelomična privremena revizija kompenzacijske pristojbe koja se primjenjuje na uvoz cijevi od duktilnog lijevanog željeza (poznato i kao sferoidno grafitno lijevano željezo), osim cijevi od duktilnog lijevanog željeza bez unutarnje i vanjske obloge („neobložene cijevi”), trenutačno obuhvaćenih oznakama KN 7303 00 10 i ex 7303 00 90 (oznake TARIC 7303001010 i 7303009010) i podrijetlom iz Indije.
         
         
            Članak 2.
            Ova Odluka stupa na snagu sljedećeg dana od dana objave u Službenom listu Europske unije.
         
         
            Sastavljeno u Bruxellesu 28. veljače 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 176, 30.6.2016., str. 55.
         
         
            (2)  Provedbena uredba Komisije (EU) 2016/387 оd 17. ožujka 2016. o uvođenju konačne kompenzacijske pristojbe na uvoz cijevi od duktilnog lijevanog željeza (poznato i kao sferoidno grafitno lijevano željezo) podrijetlom iz Indije (SL L 73, 18.3.2016., str. 1.).
         
            (3)  Provedbena uredba Komisije (EU) 2016/388 оd 17. ožujka 2016. o uvođenju konačne antidampinške pristojbe na uvoz cijevi od duktilnog lijevanog željeza (poznato i kao sferoidno grafitno lijevano željezo) podrijetlom iz Indije (SL L 73, 18.3.2016., str. 53.).
         
            (4)  Provedbena uredba Komisije (EU) 2016/1369 оd 11. kolovoza 2016. o izmjeni Provedbene uredbe (EU) 2016/388 o uvođenju konačne antidampinške pristojbe na uvoz cijevi od duktilnog lijevanog željeza (poznato i kao sferoidno grafitno lijevano željezo) podrijetlom iz Indije (SL L 217, 12.8.2016., str. 4.).
         
            (5)  Obavijest o pokretanju postupka djelomične privremene revizije kompenzacijskih mjera koje se primjenjuju na uvoz cijevi od duktilnog lijevanog željeza (poznato i kao sferoidno grafitno lijevano željezo) podrijetlom iz Indije (SL C 437, 4.12.2018., str. 32.).